Jennifer Jason Leigh - Wikipedia

# Jennifer Jason Leigh

### From Wikipedia

Jennifer Jason Leigh (* 5. Februar 1962 in Hollywood, USA) is en US-amerikaansch Schauspelerin. Liegh hett in al in düchtig veel Filmen mitspeelt un kreeg dorför jümmer wedder bannig gode Kritik. Veele beropen Kritiker un Filmmagazinen snackt vun ehr as een vun de besten amerikaanschen Schauspelerinnen to Tiet. Se sülvst socht sik gern eernste Rullen, mit de se sik denn lang utenennsett, üm sik dorop vörtobereeden.

## [Ännern] Biografie

Boren weer se ünner den Naam Jennifer Lee Morrow in Hollywood, Kalifornien, as Dochter vun den Schauspeler Vic Morrow (Blackboard Jungle) un de Dreihbookschriverin Barbara Turner (Pollock). Se hett en Dag ehrn Naam ännert, wobi se den Naam „Jason“ to Ehren vun en Fründ vun de Familie Jason Robards, Jr. annahmen harr, de dod bleven weer.

Mit veerteihn Johren hett se an Schauspeel-Workshops vun Lee Strasberg deelnahmen un is mit sössteihn Liddmaat bi de Screen Actors Guild worrn in en Folg vun de Fernsehshow Baretta. Dorna keem en Folg bi de Waltons un veele wietere Fernsehfilmen un -folgen, dorünner en utermaten starke Dorstellen as en anorex’sch Deern in The Best Little Girl in the World. För de Rull harr se sik ünner medizinsch Opsicht op ganze 86 Pund rünnerhungert.

Ehr Lienwand-Debut harr Leigh 1980 mit Eyes of a Stranger, un speel darno faken in Filmen. As se öller worrn is, hett se sik op Rullen vun breeklich, angrepen oder nervlich swache Lüüd konzentreert, wat se dör en rünnerkamen, poppenhaftig Utsehn schapen de. So speel se en anfaat Deern, en unschullig Kellnerin, de op de scheefe Bahn kummt, oder en junge Fro, de ünner Dwang in en Nachtclub arbeiten mutt un psychisch tohopenbrikt.

Ehr Dörbrook in de Loopbahn keem 1990, as se mit en Pries as best Nevendorstellerin uttekend woorn is för ehr Rullen as twee vullkamen ünnerscheedlich Horen in Last Exit to Brooklyn un Miami Blues. Dorna harr Leigh keen Problemen mehr, Rullenanbotten to kriegen. Man ok an’t Thater hett Jennifer Jason Leigh al arbeidt. Ünner anner’n harr se en Hööftrull in an’n Broadway in dat beropen Musical Cabaret.

## [Ännern] Trivia

- De Rull, de Leigh an’n wenigsten gefallen hett, weer as en gewöhnlich Leefste in den Film Backdraft. To den Speelbaas Ron Howard schall se seggt hebben, de eenzig Rull, de se in den Film spelen wull, weer dat Füer.
- Se harr ok en Rull in den Stanley Kubrick Film Eyes wide shut deriht, man as Kubrick en poor Szenen nochmol nadreihen wull, harr Leigh keen Tiet un de ganze Rull is streken worrn.
- Jennifer Jason Leigh hett aflehnt in eenige Filmen mittospelen, as in Sex, Lies, and Videotape, Pretty Woman oder A League of Their Own. Un ok de Rull as Sarah Conner in The Terminator harr se sik verknepen.
- Leigh is bekannt dorvör, veel Rullenarbeit to maken, bevör se en Rull speelt, t. B. ok Daagböker as de Lüüd to schrieven, de se speken will. Se hett ok faken mit Psychiaters un Patienten, mit Horen oder Telefonsex-Arbeiters snackt, üm sik in Rullen intoarbeiten.

## [Ännern] Privatleven

Leigh hett an’n 3. September 2005 ehrn Fründ, den Dreihbookschriever un Speelbaas Noah Baumbach heiraadt, mit den se al veer Johren tohopen weer. Se is siet 25 Johren goot befrünnt mit Phoebe Cates. Wietere Frünnen sünd ü.a. Jennifer Beals, Alan Cumming un John C. Reilly

## [Ännern] Filmrullen (Utwahl)

- 2005 – The Jacket
- 2004 – Palindromes (dt.: Palindrom)
- 2004 – Childstar
- 2003 – In the Cut
- 2002 – Road to Perdition
- 2001 – The Anniversary Party (dt.: Beziehungen und andere Katastrophen)
- 2000 – The King Is Alive
- 2000 – Skipped Parts (dt.: Mittendrin und voll dabei)
- 1999 – eXistenZ
- 1997 – Washington Square (dt.: Die Erbin vom Washington Square)
- 1996 – Kansas City
- 1995 – Dolores Claiborne (dt.: Dolores)
- 1995 – Georgia
- 1994 – Mrs. Parker and the Vicious Circle (dt.: Mrs. Parker und ihr lasterhafter Kreis)
- 1994 – The Hudsucker Proxy (dt.: Hudsucker – Der große Sprung)
- 1993 – Short Cuts
- 1992 – Single White Female (dt.: Weiblich, ledig, jung sucht...)
- 1991 – Rush (dt.: Fieberhaft – Undercover in der Drogenhölle)
- 1991 – Backdraft (dt.: Backdraft – Männer, die durchs Feuer gehen)
- 1990 – Miami Blues
- 1990 – Last Exit to Brooklyn (dt.: Letzte Ausfahrt Brooklyn)
- 1988 – Heart of Midnight (dt.: Heart of Midnight – Im Herzen der Nacht)
- 1987 – Sister, Sister (dt.: Das Hotel im Todesmoor)
- 1986 – The Hitcher (dt.: Hitcher, der Highway Killer)
- 1985 – Flesh & Blood (dt: Fleisch & Blut)
- 1984 – Grandview, U.S.A.
- 1983 – Easy Money (dt.: Monty, der Millionenerbe)
- 1983 – Death Ride To Osaka (dt.: Operation Osaka), Fernsehfilm
- 1982 – Fast Times at Ridgemont High (dt.: Ich glaub' ich steh' im Wald)
- 1980 – Eyes of a Stranger (dt.: Die Augen eines Fremden)

## [Ännern] Utteken

Jennifer Jason Leigh is bannig faken för Filmpriesen nomineert wesen un hett ok dörteihn dorvun wunnen. Een Utwahl dorvun:

- 1991: den BSFC Award as Best Nevendorstellerni in Miami Blues (un ok för Last Exit to Brooklyn)
- 1993: den MTV Movie Award as Best Bööswicht in Single White Female
- 1994: en Special Award vun bi de Golden Globe-Verlehen för dat Ensemble vun Short Cuts.
- 1995: den NYFCC Award as Beste Schauspelerin för Georgia
- 1995: den NSFC Award as Beste Schauspelerin för Mrs. Parker and the Vicious Circle
- 2000: den Best Actress Award vun’t Tokyo International Film Festival för The King Is Alive
- 2005: den Genie Award as Best Nevendorstellerin in Childstar

## [Ännern] Websteed

- Jennifer Jason Leigh in de Internet Movie Database

Vun „http://nds.wikipedia.org../../../j/e/n/Jennifer_Jason_Leigh_ecfb.html“

Sietenkategorien: Fru | Schauspeler | USA

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English
- Suomi
- Français
- Italiano
- 日本語
- Nederlands
- Polski
- Português
- Svenska